ΑΝΑΚΟΙΝΩΣΕΙΣ
Αριθμ. Φ. 0544/Μ.6868/ΑΣ 290
Ανακοίνωση αναφορικά με την υπογραφή «Συμφωνίας μεταξύ της Κυβέρνησης της Ελληνικής Δημοκρατίας και της Κυβέρνησης της Ισλαμικής Δημοκρατίας του Αφγανιστάν για την εγκαθίδρυση Διπλωματι-
κών Αποστολών».
Ο ΥΠΟΥΡΓΟΣ ΕΞΩΤΕΡΙΚΩΝ
Το Υπουργείο Εξωτερικών ανακοινώνει, ότι μεταξύ της Κυβέρνησης της Ελληνικής Δημοκρατίας και της Κυβέρνησης της Ισλαμικής Δημοκρατίας του Αφγανιστάν υπογράφηκε στην Καμπούλ, στις 22 Μαρτίου 2016, Συμφωνία για
την εγκαθίδρυση Διπλωματικών Αποστολών, το κείμενο της οποίας σε πρωτότυπο στην αγγλική και σε μετάφραση
στην ελληνική γλώσσα, έχει ως εξής:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
6 Ιουνίου 2016
ΤΕΥΧΟΣ  ΠΡΩΤΟ
Αρ. Φύλλου 105
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Α’ 105/06.06.2016
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Α’ 105/06.06.2016
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Α’ 105/06.06.2016
Συμφωνία μεταξύ της Κυβέρνησης της Ελληνικής Δημοκρατίας και της Κυβέρνησης της Ισλα-
μικής Δημοκρατίας του Αφγανιστάν για την
Ίδρυση Διπλωματικής Αποστολής.
Η Κυβέρνηση της Ελληνικής Δημοκρατίας και η Κυβέρνηση της Ισλαμικής Δημοκρατίας του Αφγανιστάν,
εφεξής αποκαλούμενες τα Μέρη,
Επιθυμώντας να ενδυναμώσουν και να αναπτύξουν
περαιτέρω τις φιλικές σχέσεις μεταξύ των δύο χωρών,
Υπενθυμίζοντας τις διατάξεις της Σύμβασης της Βιέννης για τις Διπλωματικές Σχέσεις του 1961,
Θεωρώντας ότι η ίδρυση μόνιμης διπλωματικής αποστολής της Ισλαμικής Δημοκρατίας του Αφγανιστάν στην
Αθήνα θα δώσει νέα ώθηση στις σχέσεις τους και θα βελτιώσει τη συνεργασία μεταξύ των δύο χωρών.
Συμφώνησαν ως εξής:
Άρθρο 1
α) Η Ισλαμική Δημοκρατία του Αφγανιστάν θα ιδρύσει
Διπλωματική Αποστολή στην Αθήνα, με επικεφαλής Πρέσβυ, Πληρεξούσιο Υπουργό ή Επιτετραμμένο.
β) Η Ελληνική Δημοκρατία, στη βάση της αμοιβαιότητας, διατηρεί το δικαίωμα να ιδρύσει στο μέλλον Διπλω-
ματική Αποστολή σε επίπεδο Πρέσβυ, Πληρεξούσιου
Υπουργού ή Επιτετραμμένου στην Καμπούλ.
Άρθρο 2
α) Ο αριθμός των μελών της διπλωματικής αποστολής
της Ισλαμικής Δημοκρατίας του Αφγανιστάν στην Αθήνα
θα είναι: δύο (2) μέλη διπλωματικού προσωπικού, τρία
(3) μέλη διοικητικού και τεχνικού προσωπικού και δύο
(2) μέλη υπηρετικού προσωπικού.
β) Οποιαδήποτε μεταγενέστερη αλλαγή στον αριθμό
των μελών της αποστολής που ιδρύεται δια της παρούσας θα συμφωνείται από τα Μέρη μέσω ανταλλαγής
διπλωματικών διακοινώσεων.
Άρθρο 3
Η διπλωματική αποστολή της Ισλαμικής Δημοκρατίας
του Αφγανιστάν στην Αθήνα θα εκτελεί προξενικά καθήκοντα, ιδίως αυτά που αφορούν την έκδοση διαβα-
τηρίων και ταξιδιωτικών εγγράφων προς υπηκόους της
Ισλαμικής Δημοκρατίας του Αφγανιστάν.
Άρθρο 4
α) Η Διπλωματική Αποστολή της Ισλαμικής Δημοκρατίας του Αφγανιστάν στην Αθήνα θα εδρεύει σε τόπο που
θα συμφωνηθεί μεταξύ των Μερών, λαμβανομένης υπ'
όψιν της ασφάλειας και της δημόσιας τάξης.
β) Σε περίπτωση ίδρυσης Διπλωματικής Αποστολής
της Ελληνικής Δημοκρατίας στην Καμπούλ, η Αποστολή
αυτή, στη βάση της αμοιβαιότητας, θα εδρεύει σε τόπο
που θα συμφωνηθεί μεταξύ των Μερών, λαμβανομένης
υπ' όψιν της ασφάλειας και της δημόσιας τάξης.
Άρθρο 5
Όλα τα άλλα ζητήματα που αφορούν τις Διπλωματικές
Αποστολές που ιδρύονται δια της παρούσας θα διέπονται από τη Σύμβαση της Βιέννης για τις Διπλωματικές
Σχέσεις του 1961.
Άρθρο 6
Η παρούσα Συμφωνία τίθεται σε ισχύ κατά την ημερομηνία λήψης της τελευταίας γραπτής ειδοποίησης
με την οποία τα Μέρη θα ενημερώνουν το ένα το άλλο,
δια της διπλωματικής οδού, σχετικά με την εκπλήρωση
όλων των νομικών προϋποθέσεων που απαιτούνται για
τη θέση της σε ισχύ και θα παραμείνει σε ισχύ για αόριστο χρόνο, εκτός εάν ένα εκ των Μερών γνωστοποιήσει
γραπτώς προς το άλλο Μέρος την πρόθεση του να την
καταγγείλει τουλάχιστον έξι μήνες πριν από την ημερομηνία λήξης.
Έγινε στην Καμπούλ στις 22 Μαρτίου 2016 σε δύο πρωτότυπα, έκαστο στην Ντάρι, Πάστο και Αγγλική γλώσσες.
Σε περίπτωση διαφοράς, υπερισχύει το αγγλικό κείμενο.
Εκ μέρους της Ισλαμικής
Εκ μέρους
Δημοκρατίας
της Ελληνικής
του Αφγανιστάν
Δημοκρατίας
Υπογραφή
Υπογραφή
ΔΡ. JAMRAD JAMSHED
ΠΕΤΡΟΣ ΜΑΥΡΟΕΙΔΗΣ
Γενικός Διευθυντής
του Τέταρτου Πολιτικού
Τμήματος του
Γενικός Διευθυντής
Υπουργείου Εξωτερικών
Πολιτικών Υποθέσεων
Η ανακοίνωση αυτή να δημοσιευθεί στην Εφημερίδα
της Κυβερνήσεως.
Αθήνα, 26 Μαΐου 2016
Ο Υπουργός
ΝΙΚΟΛΑΟΣ ΚΟΤΖΙΑΣ

[Source: 20160100105.pdf | Tokens: 4078]